ร้าน "ถิ่นไทยลานลั่นทม" ร้านนี้ เป็นร้านที่อยู่ในจ. พิษณุโลกค่ะ ซึ่งร้านอยู่ไกลออกจากตัวเมืองพิษณุโลกมาค่อนข้างไกลอยู่ค่ะ ประมาณ 40 กว่าโลได้นะ แต่รับรองหากคุณมาที่นี่ไม่ผิดหวังจริงๆ ค่ะ เพราะที่ร้านนี้เค้าบรรยากาศดีมากเลยทีเดียวล่ะ เพราะตัวร้านเค้าอยู่ติดกับน้ำตกถิ่นไทยเลยค่ะ คืออากาศดีสุดๆ ล้อมรอบไปด้วยต้นไม้ สายน้ำ ภูเขา ชิลมาก พูดเลย!!!เหมาะมากหากอยากมาพักผ่อนหย่อนใจ ทานอาหารท่่ามกลางธรรมชาติ ต้องที่นี่เลยเหมาะสุดๆ ค่ะ และสำหรับเมนูวันนี้ เราไม่รอช้ารีบสั่งกับข้าวมาซัก 3-4 อย่าง  แต่เมนูที่เราชอบต้องนี่เลยค่ะ “ต้มข่าไก่” รสชาติเข้มข้น กลมกล่อม ออกหวาน เปรี้ยว มัน แซ่บ อร่อยใช้ได้เลยค่ะ ส่วนอีกเมนู “ปลาทอดกระเทียม” ทอดมาหอมกระเทียมมาก กรอบๆ ร้อนๆ เลย รสชาติเค็มหน่อยๆ ทานกับข้าวนี่อร่อยดีค่ะ สรุปรวมๆ!!!ร้านนี้บรรยากาศดี เหมาะมากหากมาทานกับครอบครัว เพื่อนฝูง หรือกับคนรักก็ดูดื่มด่ำกับธรรมชาติดีค่ะ อาหารรสชาติใช้ได้ มีเมนูแปลกๆ เยอะ อย่างเช่นพวกอาหารป่า เนื้อกวาง เนื้อนกกระจอกเทศงี้ เอาจริงๆ ไม่กล้าทานค่ะ  ส่วนราคาก็ไม่แพงมากเริ่มต้นที่จานละ 80 กว่าบาทเอง ถือว่าน่ามาลองค่ะ